Lisa 2
16.12.2020 raamlepingu 
nr 2-2/20/1034-1 juurde

Lepingu eritingimused 

1.	Lepingu kehtivus

1.1.	Raamleping kehtib 48 kuud. Hankelepingu kehtivus ei ole piiratud raamlepingu kehtivuse lõpptähtpäevaga.
1.2.	Ostja võib raamlepingut pikendada/uuendada poolte kokkuleppel 36 (kolmekümne kuue) kuu võrra, kui riigihanke eeldatav maksumus ei ole 48 (neljakümne kaheksa) kuuga täitunud. 

1.2.1.	Lepingu pikendamise/uuendamise soovist teavitatakse täitjat ette vähemalt üks kuu.  
1.2.2.	Poolte kokkuleppel vormistatakse lepingu pikendamise/uuendamise kohta lepingu lisa.
1.2.3.	Ostjal korraldab pikendatava raamlepingu perioodi jaoks uue minikonkursi, kui ostja soovib teha punktis 2.5 nimetatud lepingu muudatusi või kui senine hankelepingu täitja on lepingust tulenevaid kohustusi rikkunud ning täitjale on rakendatud lepingulisi sanktsioone. Kõik muudetavad andmed sätestatakse minikonkursi dokumentides.

2.	Lepingu täitmine

2.1.	Müüja avaldab ja kinnitab, et:

2.1.1.	ta omab raamlepingu täitmiseks vajalikke kehtivaid lubasid, registreeringuid, esindusõigusi ja sertifikaate ning nende lõppemisel lepingu kehtivusperioodil kohustub neid pikendama/uuendama ning kandma samasugust tõendamiskoormust nagu see toimus riigihanke menetluse käigus. Kui lubade, registreeringute, esindusõiguste ja sertifikaatide pikendamine ei ole võimalik temast sõltumata asjaoludel, on müüja kohustus ostjat sellest koheselt teavitada.

2.2.	Raamlepingu täitmine toimub hankelepingute või tellimuste alusel, mis vormistatakse vähemalt kirjalikku taasesitamist võimaldaval viisil. Kaup peab vastama riigihanke alusdokumentides toodud tehnilisele kirjeldusele ja minikonkursi raames esitatud tingimustele.
2.3.	Esimese minikonkursi korraldab ostja 48 kuuliseks perioodiks lisas 3. (Minikonkursi kord) toodud korda rakendades. Minikonkursi tulemusena valitaks pakkuja, kes täidab ostja poolt esitatavaid tellimusi või sõlmitavaid hankelepinguid 48 kuud. 
2.4.	Tellimuses/hankelepingus täpsustatakse kuivtoidupakkide kogused, paki sisu, pakendamise viis, tarneaeg jms.
2.5.	Ostjal on õigus muuta pikendatava raamlepingu perioodi jaoks tehnilises kirjelduses ja selle lisas fikseeritud tooteid ja neile esitatavaid nõudeid, seoses toodete turul ja seadusandluses toimuvate muudatustega (nt uued tehnoloogiad, muutuvad toitumisnõuded, keelustatakse ära toiduaineid või pakendamis(tüüpe) viise). 
2.5.1.	Ostjal on õigus muuta 48 kuulise perioodi jooksul tehnilises kirjelduses ja selle lisas fikseeritud tooteid ja neile esitatavaid nõudeid ilma minikonkurssi korraldamata, kui toimuvad muudatused seadusandluses.

3.	Kauba hind

3.1.	Riigihanke ja minikonkursi pakkumuses esitatud hinnad sisaldavad kõiki kauba müümiseks vajalikke kulusid.
3.2.	Riigihanke pakkumuses pakutud kuivtoidupakkide maksimaalne hind on püsiv kogu raamlepingu perioodi jooksul. Hind võib muutuda juhul kui ostja kasutab raamlepingu pikendamise/uuendamise võimalust (48 kuule lisaks 36 kuud) ja selleks ajahetkeks on Kaitseministeerium muutnud määrust „Tegevväelase toitlustuse tingimused, ulatus, kord ja maksumus“.

4.	Kontaktisikud

4.1.	Poolte lepingujärgsete kohustuste täitmise korraldamine ja lepingus ettenähtud teadete, nõuete ja teiste dokumentide edastamine toimub kontaktisikute kaudu. Kõik teated ja pretensioonid peavad olema esitatud kirjalikus vormis.

4.2.	Ostja kontaktisikud:

4.2.1.	tellimuste esitamisel: 

4.2.1.1.	Rasmus Berens (Kaitsevägi), tel 717 4173, 5304 4342, e-post rasmus.berens@mil.ee;
4.2.1.2.	Jako Känd (Kaitsevägi), tel 717 4176, 5854 4310, e-post jako.kand@mil.ee;
4.2.1.3.	Tiia Reede (Politsei- ja Piirivalveamet), tel 619 1158, e-post tiia.reede@politsei.ee.

4.2.2.	üldistes küsimustes: Riina Krall, tel 717 0450, e-post riina.krall@kaitseinvesteeringud.ee;
4.2.3.	lepingulistes küsimustes: Kadi-Kai Kollo, tel 5866 9686, 
e-post kadi-kai.kollo@kaitseinvesteeringud.ee; lepingud@kaitseinvesteeringud.ee.

4.3.	Müüja kontaktisik on Tanel Peeters, tel 5301 6761, e-post tanel@365jp.eu.

4.4.	Kontaktisikute muutumisel tuleb sellest viivitamatult teist poolt kirjalikult teavitada. 
Ostja kontaktisikuks muudatuste tegemisel on Ave-Maria Raud, tel 717 0452, 
ave-maria.raud@kaitseinvesteeringud.ee. Kontaktisik täiendab või arvab isikuid välja nimekirjast, kes omavad tellimuste tegemise õigust. Sellekohane info lisatakse lepingu juurde ning lepingu muudatus loetakse, sellega sõlmituks kirjalikku taasesitamist võimaldavas vormis.